Samejeoverenskomst
En samejeoverenskomst er en skriftlig aftale indgået mellem to ugifte samlevende, som regulerer forskellige problemstillinger, der kan opstå hvis de går fra hinanden og samejet omkring ejendommen dermed skal ophøre.
Når man ikke er gift, har man ikke fælleseje, som når man er ægtefæller, og der er derfor ikke nogen lovregler at falde tilbage på for ugifte samlevende, såfremt man er uenig om, hvordan man skal komme ud af det her sameje. Det er en sikkerhed, at kunne falde tilbage på en samejeoverenskomst, der udstikker retningslinjer for ophævelsen af samejet, så man undgår opslidende tovtrækkerier, såfremt man er uenige omkring salget af ejendommen – eller om den ene har investeret mere i ejendommen i forbindelse med købet eller det løbende vedligehold end den anden.